C. G. F:lle
Juokse, juokse, veri nuori,
 Rinnass’ ompi jalo tie,
 Poi’es, poi’es joka huoli
 Huolihin ei nuoruus vie.
 Korkealle
 Tiesi käypi kunniaan.
 Synnyinmaalle
 Nuoren sy’än lyöpi vaan.
 Sy’ämmessä lemmen koski,
 Siinä veri tulvailee;
 Kevä-virta vihaiseksi
 Väliin muuttuu, uhkailee.
 Niinkuin tulva
 Täyttää maat ja tantereet
 Veri tulvaa,
 Täyttäin pienet suonehet.
 Nouse, nouse, nuori rinta,
 Sy’än sykkii rinnassa,
 Luonnon voima kallehinta
 Vaikuttaapi innossa.
 Kerran vielä,
 Tulevaisuus todistaa,
 Maineen tiellä
 Suuren nimen saavuttaa.
 Soi’os sana: suomalainen,
 Siitä kerran arvon saat,
 Korkealle kaikkuvainen,
 Nostaa tunteet hartahat.
 Sy’ämmessä
 Juoksee veri raittihin,
 Väinön ve’essä
 Löytyy arvo ankarin.

Reitto S[ten]f[or]s.

Lähde: Sanomia Turusta 16.6.1871.

Reitto Stenfors
Runot
Sanomia Turusta
1871